als_Latn dik_Latn sag_Latn
Ish-kreu i LSI, Ilir Meta, ka dalë sot për herë të parë në mbrotje të ish-ministrit të Drejtësisë, Ylli Manjani.
Manjani u shkarkuar pak kohë më parë nga detyra, pas një sërë përplasjesh të ashpra që pati me kryeministrin Edi Rama. Ndërkohë, në atë kohë Meta doli kundër Menjanit, duke i dhënë të drejtë Ramës në vendimin e tij.
Ndërsa sonte në studion e Channel One, duke iu përgjigjur deklaratës së Ramës të pak ditëve më parë se i vetmi që nuk ishte për punën e ministrit ishte pikërisht Manjani, Meta tha se i vetmi në fakt është Edi Rama.
“I vetmi që nuk është për atë punë është Edi Rama. Ai ka abuzuar shumë me frymën e tij të bashkëpunimit, me tolerancën e tij. Manjani ka qëndruar më fort, ndaj dhe Ramës i ka dhembur më shumë. E vlerësoj Manjanin, por një qëndrim para se të bëhet publik për qeverinë, duhet të flitet me anëtarët. Ai nuk e bënte gjithmonë”, tha Meta./CityNews
als_Latn als_Latn als_Latn als_Latn